خاریجی ایشلر ناظیری مولود چاووش اوغلو تورکیه-نین خاریجی سیاست آرابولوجولوک مسئله سینده قلوبال مارکایا چئوریلدیگینی بیلدیریب.
مولود چاووش اوغلو آنتالیادا آک دنیز اونیوئرسیته‌سی‌نین تدریس ایلی‌نین آچیلیش مراسیمینده چیخیش ائدیب.
چاووش اوغلو خاطیرلادیب کی، تورکیه بیرلشمیش میللت‌لر تشکیلاتی، آوروپا تهلوکه‌سیزلیک و امکداش‌لیق تشکیلاتی و ایسلام امکداش‌لیق تشکیلاتینا عینی واختدا هم صدرلیک ائدن یئگانه اؤلکه‌دیر.
آرابولوجو دئییلدیکده تورکیه-نین آدی‌نین چکیلدیگینی دئین ناظیر چاووش اوغلو روسیا-اوکراینا، بوسنیا-هرزگووینا، کوزوو-صربیستان، سوما‌لی، فیلیپپین، فیلیسطین و ونزوئلا-دا گؤرولن ایشلردن دانیشیب.
افریقانین گئنیشلنمه سیاستی‌نین حیس اولونان نتیجه‌لر وئرمه‌یه باشلادیغینی و طرفداش‌لیق لاییحه‌سینه چئوریلدیگینی قئید ائدن چاووش اوغلو 2002-جی ایلده 12 اولان نوماینده سایی‌نین بو گون 44-ا یوکسلدیگینی، تیجارتین ایسه مووافیق دؤورده 4،3 میلیارد دو‌لاردان 34،5 میلیاردا دو‌لارا چیخدیغینی دئییب.
لاتین امریکاسینداکی نوماینده‌لیک‌لرین 6-دان 19-ا، بورا‌داکی اؤلکه‌لرله تیجارتین ایسه 1 میلیارد دو‌لاردان 15 میلیارد دو‌لارا یوکسلدیگینی قئید ائدن مولود چاووش اوغلو آوقوست آییندا "تورکیه آوروپا‌دیر" دئیه آوروپایا آچیلما سیاستینی ده اعلان ائتدیک‌لرینی دیله گتیریب.
چاووش اوغلو بو گون آوروپانین مرکزینده محاربه‌نین اولدوغونو و قاره نین ضعیفلمه‌سی‌نین تورکیه-نین ده اقتصادی ماراق‌لارینا ضد اولدوغونو بیلدیریب:
"آوروپانین ثابت‌لیگی هامیمیز اوچون واجیب‌دیر".
خاریجی ایشلر ناظیری قئید ائدیب کی، گونئی قافقازدا آذربایجانا وئردیک‌لری دستک ایله 30 ایلدیر داوام ائدن عدالت‌سیز ائرمنی ایشغالینا سون قویولوب.
